b'\n_START_ARTICLE_\nMedhi Benatia\n_START_SECTION_\nSeurajoukkueura\n_START_PARAGRAPH_\nBenatia siirtyi Ranskan Ligue 2:ssa pelanneeseen Clermontiin kes\xc3\xa4kuussa 2008. H\xc3\xa4n pelasi joukkueessa kaksikautta, kunnes italialainen Udinese teki Benatian kanssa helmikuussa 2010 viiden vuoden sopimuksen. Benatia siirtyi kes\xc3\xa4ll\xc3\xa4 Udineseen. H\xc3\xa4n nousi avauskaudellaan joukkueen avauskokoonpanoon ja pelasi kauden aikana 34 Serie A ottelua, joissa h\xc3\xa4n teki kolme maalia. H\xc3\xa4nen ensimm\xc3\xa4inen Serie A ottelu oli 11. syyskuuta 2010 Interi\xc3\xa4 vastaan._NEWLINE_13. hein\xc3\xa4kuuta 2013 Benatia siirtyi viiden vuoden sopimuksella AS Romaan. H\xc3\xa4n riitautui kauden 2013-14 aikana seurajohdon kanssa ja siirtyikin n\xc3\xa4in elokuussa 2014 Saksan suurseuraan Bayern M\xc3\xbcncheniin. Hein\xc3\xa4kuussa 2016 Benatia siirtyi italialaiseen Juventukseen vuoden lainalla, joka maksoi 3 miljoonaa euroa. Juventuksella oli osto-optio, jolla Benatia siirtyi pysyv\xc3\xa4sti Italiaan.\n_START_SECTION_\nMaajoukkueura\n_START_PARAGRAPH_\nMaajoukkuetasolla Benatia edusti nuorten tasolla muun muassa Ranskan alle 16-vuotiaiden maajoukkuetta, jossa pelasi tuolloin my\xc3\xb6s Karim Benzema ja Samir Nasri. Sittemmin Benatia on edustanut aikuisten tasolla Marokkoa vuodesta 2008 l\xc3\xa4htien. H\xc3\xa4n teki ensimm\xc3\xa4isen maalinsa Marokon paidassa 4. kes\xc3\xa4kuuta 2011 Afrikan kisojen karsintaottelussa Algeriaa vastaan.\n_START_SECTION_\nAfrikan-mestaruuskilpailut 2012\n_START_PARAGRAPH_\nMarokko selvitti my\xc3\xb6s tiens\xc3\xa4 Afrikan-mestaruuskisoihin karsintojen kautta ja Benatia tuli valituksi vuoden 2012 Afrikan-mestaruuskisoihin. Marokko kuitenkin j\xc3\xa4i alkulohkoon. Benatia pelasi turnauksessa kaksi ottelua saatuaan turnauksen aikana kaksi keltaista korttia, jonka my\xc3\xb6t\xc3\xa4 h\xc3\xa4n joutui pelikieltoon viimeisest\xc3\xa4 ottelusta.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nBenatian is\xc3\xa4 on kotoisin Marokosta ja \xc3\xa4iti Algeriasta.'